Традыцыйнай формай пахавання ў нашай культуры з’яўляецца пахаванне ў зямлі на могілках. Аднак усё часцей, асабліва ў мегаполісах, з’яўляецца пытанне, як вернікі павінны адносіцца да крэмацыі? Калісьці такі спосаб пахавання лічыўся недапушчальным для хрысціянаў з-за таго, што ў пэўны гістарычны перыяд стаў выразам нявер’я ва ўваскрашэнне і вечнае жыццё. Сёння, калі крэмацыя не мае такога дэманстратыўна атэістычнага характару, а выклікана жыццёвай неабходнасцю, Касцёл дазваляе такую форму пахавання (пар. ККК, 2301).